Хэт нэхъыбэ къилэжьрэ?
Сыт хуэдэ IэщIагъэм ирилажьэхэм я улахуэр нэхъыбэми зэхигъэкIын мурадкIэ Урысей Федерацэм Лэжьыгъэмрэ социальнэ къыщхьэщыжыны-гъэмкIэ и министерствэм иджыблагъэ къэпщытэныгъэхэр иригъэкIуэкIащ. Абы къызэригъэлъэгъуамкIэ, 2017 гъэм и япэ Iыхьэм улахуэ и лъэныкъуэкIэ зи Iуэхур нэхъ къикIахэм я рейтингым япэ увыпIэхэр щаубыдащ тенджыз флотым я капитанхэм-рэ кхъухьлъатэхэм я командирхэмрэ.
Апхуэдэу, кхъухьым и капитанхэм я улахуэр мазэм сом мин 500 мэхъу, кхъухьлъатэм и командирхэм сом мин 312-рэ къалэжь. Абы къыдэкIуэуи, етIуанэ кхъухьлъатэзехуэм и улахуэр хуэдитIкIэ нэхъ мащIэщ (сом мини 180-рэ). Улахуэ нэхъыбэ къыщахь IэщIагъипщIым хыхьащ сом мин 300-м нэблагъэ къэзылэжь хоккей командэхэм я тренерхэр, ухуакIуэ IэнатIэхэм я унафэщIхэр (сом мин 250-рэ), стоматологхэр, инженер-электрикхэр. Абыхэм я улахуэр ику иту сом мин 200-м ноблагъэ. Министерствэм къызэритамкIэ, IT унэтIыныгъэм и аналитикхэм мазэм сом мини 190-м нэблагъэ къахохъуэ.
Росстатым и бжыгъэхэм къызэрагъэлъагъуэмкIэ, къэралым ику иту къыщекIуэкI улахуэр сом мин 38,7-рэ мэхъу. Абы къыдэкIуэу Лэжьыгъэмрэ социальнэ къыщхьэщыжыныгъэмкIэ министерствэм зэрыщыжаIам тепщIыхьмэ, Урысейм щIэупщIэ щызиIэ IэщIагъэхэм ящыщщ инженер-технологхэр, станокхэр зыгъэлажьэхэмрэ зэзыгъэпэщыжхэмрэ, дохутырхэр, бухгалтерхэр. ЛэжьапIэ ягъэувыну сытым дежи къалъыхъуэ зи IэщIагъэм хэзыщIыкI ухуэныгъэ унэтIыныгъэм пэрытхэр, пщафIэхэр, хъумакIуэхэр.
«ТАСС» хъыбарегъащIэ
IэнатIэ.
